Anton Günther la 2-a (Schwarzburg-Arnstadt)

Grafo Anton Günther la 2-a de Schwarzburg-Arnstadt, germane Anton Günther II. von Schwarzburg-Sondershausen zu Arnstadt, (1653 - 1716) estis de 1681-1716 reganto en Arnstadt. Li regis super Schwarzburg-Arnstadt, kiu estis mallongdaŭra subdivido de la graflando, poste princlando, Schwarzburg-Sondershausen. Ĝi estiĝis per heredo-divido de la graflando inter li kaj lia frato, kaj reunuiĝis post lia morto kun la alia parto. Lia edzino (poste vidvino) estis Auguste Dorothea von Braunschweig-Wolfenbüttel.

 Graveco 
Li reorganizis la administradon, la gildojn, la sanajn servojn kaj la policon kaj metis ĉion sub la grafa observado.

Sciencoj kaj artoj (ankaŭ teatra) flegitis sur tre alta nivelo. Pro sia aparte granda ŝato de muziko li iĝis mecenato por la tuta kultura vivo de la urbo kun ĝia 3.800 loĝantoj. Kiel kolektanto pasia li posedis monerkolekton ampleksan, multajn pentraĵojn kaj bibliotekon.

Pilieroj de la muzika vivo ĉirkaŭ 1700 estis la eklezia kaj la urba/kortega. En la urboj ofte lernejaj korusoj transprenis la rolon de eklezimuziktrupoj (tiel ankaŭ en Arnstadt: la Choro Musico kaj Kurrende). En la horartabuloj de la lernejoj muziko ege gravis.

 Artistoj (elekto) 
Gravaj artistoj estis en Arnstadt, ekz:
 la numismatikistoj Andreas Morelli kaj Christian Schlegel
 la historiistoj Johann Christoph Olearius kaj Salomo Franck
 la muzikistoj Adam Drese (orkestrestro), Paul Gleitsmann (ekde 1701), Johann Sebastian Bach.

 Literaturo 
 Friedrich Apfelstedt, Börner u. Donhof: Heimathskunde für die Bewohner des Fürstenthums Schwarzburg-Sondershausen. 3. Tl. Geschichte des Fürstlich-Schwarzburgischen Hauses (1856) Surrete.
 Friedrich Apfelstedt: Das Haus Kevernburg-Schwarzburg von seinem Ursprunge bis auf unsere Zeit. ISBN 3-910132-29-4

Kategorio:Germanaj grafoj
Kategorio:Germanaj princoj
Kategorio:Historio de Turingio
Kategorio:Schwarzburg